Die del matre

Li Die del matre es un festa-die in li occidental munde por honorar matres e li matrinitá. It es festat desde li fine del Unesim Guerre Mundal e origina del Unit States de America.

Li modern fundatora del Die del matre es li US-american fémina Anna Marie Jarvis qui etablisset un celebration por matres in li annu 1907 in Grafton. Per un decision del parlament del Unit States de America in li annu 1914 li Die del matre esset etablisset quam festa-die li duesim soledí in li mensu may.

Desde li annu 1917 it esset festat anc in Svissia, desde 1918 in Finland e Norvegia, desde li 1919 in Svedia e desde li annu 1923 in Germania e desde li annu 1924 in Austria.

Un del customes del Die del matre es que li infantes da al matre quelc litt donationes quam flores, chocolate o self-constructet cose.

Categorie: Fest-dies